TSTH หั่นเป้าปริมาณขายงวดปี 58/59 ลง หลังดีมานด์ในประเทศไม่โต
TSTH ลดปริมาณขายงวดปี 58/59 ลงมาที่ 1.15 ล้านตัน จากเดิม 1.25 ล้านตัน หลังดีมานด์ในประเทศไม่โต แต่มั่นใจงวดปีนี้มีกำไร เชื่องวดปี 59-60 ปริมาณขายจะเพิ่มขึ้น
19 พ.ย. 2558

บริษัท ทาทา สตีล (ประเทศไทย) จำกัด (มหาชน) หรือ TSTH ระบุว่า บริษัทได้ปรับลดปริมาณขายในงวดปี 58/59 มาที่ 1.15 ล้านตัน จากเดิมคาดไว้ 1.25 ล้านตัน เนื่องจากความต้องการใช้เหล็กในประเทศไม่เติบโตจากภาวะเศรษฐกิจชะลอตัว แต่ยังมั่นใจว่างวดปีนี้จะมีผลกำไร หลังจากงวดครึ่งปีแรกมีกำไรแล้ว 157 ล้านบาท เพราะบริษัทปรับกลยุทธ์ไม่เร่งขายสินค้า แต่เน้นการสร้างผลกำไร          
อย่างไรก็ตาม งวดปี 59/60 ผลงานจะดีขึ้นจากปีนี้ เพราะเชื่อว่าปริมาณขายจะเพิ่มขึ้น ขณะที่บริษัทจะเน้นขยายตลาดต่างประเทศ โดยอยู่ระหว่างการยื่นขออนุญาตส่งเหล็กไปขายในออสตรเลีย คาดว่าจะได้รับอนุมัติในช่วงเดือน ม.ค.-ก.พ.59 ซึ่งบริษัทมีเป้าหมายเพิ่มสัดส่วนการส่งออกให้สูงกว่า 11% จากงวดปีนี้อยู่ที่ 10%